b'\n_START_ARTICLE_\nUstavno pravo\n_START_PARAGRAPH_\nUstavno pravo je pravo, ki ureja \xc4\x8dlovekove pravice in svobo\xc5\xa1\xc4\x8dine, organizacijo dr\xc5\xbeavne oblasti, bistvene prvine pravnega \xc5\xbeivljenja, ekonomska razmerja in odnose med dr\xc5\xbeavo in nedr\xc5\xbeavnimi politi\xc4\x8dnimi subjekti (politi\xc4\x8dne stranke, razli\xc4\x8dna zdru\xc5\xbeenja, interesne skupine...). Ustavno pravo preu\xc4\x8duje materialne in formalne vire (kolikor obstajajo) v dr\xc5\xbeavi in primerjalnopravno ustavnopravne ureditve v drugi dr\xc5\xbeavah. Najpomembnej\xc5\xa1i vir ustavnega prava so ustave, kot pravni akti z najve\xc4\x8djo pravno veljavo, ki se sprejemajo in spreminjajo po za dr\xc5\xbeavo posebej ob\xc4\x8dutljivem postopku._NEWLINE_Ustavno pravo ume\xc5\xa1\xc4\x8da ostale veje prava in opredeli ureditev dr\xc5\xbeave, zato so strokovni zaklju\xc4\x8dki o interpretaciji ustave kot tudi odlo\xc4\x8ditve ustavnega sodi\xc5\xa1\xc4\x8da pomembni viri tudi za politi\xc4\x8dne odlo\xc4\x8ditve._NEWLINE_Globalizem in prisotnost mednarodnega prava so polo\xc5\xbeaj ustave za dr\xc5\xbeavo zapletle, saj mora dr\xc5\xbeava poleg prilagajanja zakonodaje ustavnim normam biti omejena tudi s podpisi mednarodnih pogodb in konvencij. Ustavno pravo mora tako tudi dolo\xc4\x8dati razmerje med mednarodnimi viri prava in dr\xc5\xbeavno ureditvijo kot jo dolo\xc4\x8da sama ustava.'